

APSTIPRINĀTI

ar Ādažu novada pašvaldības domes 2025. gada 30. janvāra sēdes lēmumu (protokols Nr. 2 § 42)

SAISTOŠIE NOTEIKUMI

Ādažos, Ādažu novadā

2025. gada 30. janvārī **Nr. 6/2025**

**Grozījumi Ādažu novada pašvaldības domes 2022. gada 23. februāra saistošajos noteikumos Nr. 14/2022 “Par pašvaldības palīdzību dzīvokļa jautājumu risināšanā”**

*Izdoti saskaņā ar likuma "Par palīdzību dzīvokļa jautājumu risināšanā" 6. panta otro daļu, 7. panta sesto daļu, 11. panta ceturto daļu, 14. panta pirmās daļas 6. punktu,17. pantu, 21.7 pantu, 21.9 pantu un 24. panta pirmo daļu*

Izdarīt Ādažu novada pašvaldības domes 2022. gada 23. februāra saistošajos noteikumos Nr. 14/2022 “Par pašvaldības palīdzību dzīvokļa jautājumu risināšanā” (Latvijas Vēstnesis, 2022., Nr. 54) šādus grozījumus:

1. Papildināt izdošanas tiesisko pamatojumu ar atsauci uz likuma “Par palīdzību dzīvokļa jautājumu risināšanā” 15. pantu un 21.6 panta otro daļu.
2. Izteikt 26. punktu šādā redakcijā:

“26. Pēc pārejas perioda beigām turpināt saņemt palīdzību un īrēt pašvaldībai piederošu dzīvokli vai sociālo dzīvokli var:

* 1. personas, kuru statuss atbilst likuma "Par palīdzību dzīvokļa jautājumu risināšanā" 14. panta un 21.6 panta nosacījumiem;
  2. ģimenes vai personas, kuru apgādībā ir bērns ar invaliditāti vai persona ar invaliditāti, kuras cēlonis ir slimība no bērnības, kuru dzīvesvieta deklarēta vienā adresē, ja īres līgums noslēgts pirms šo saistošo noteikumu spēkā stāšanās;
  3. personas, kuru statuss atbilst likuma "Par palīdzību dzīvokļa jautājumu risināšanā" 21.6 panta nosacījumiem, un trūcīgas un maznodrošinātas ģimenes, kurās ir persona ar invaliditāti, un kuru dzīvesvieta deklarēta vienā adresē, ja īres līgums noslēgts pirms šo saistošo noteikumu spēkā stāšanās.”

3. Aizstāt 9. punktā elektroniskā pasta adresi “[dome@adazi.lv](mailto:dome@adazi.lv)” ar adresi “dome@adazunovads.lv”.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**PASKAIDROJUMA RAKSTS**

**Ādažu novada pašvaldības domes 2025. gada 30. janvāra saistošajiem noteikumiem**

**Nr. 6/2025 “Grozījumi Ādažu novada pašvaldības domes 2022. gada 23. februāra saistošajos noteikumos Nr. 14/2022 “Par pašvaldības palīdzību dzīvokļa jautājumu risināšanā”**

|  |
| --- |
| **Paskaidrojuma raksta sadaļas un norādāmā informācija** |
| 1. **Mērķis un nepieciešamības pamatojums**    1. Saskaņā ar likuma „Par palīdzību dzīvokļa jautājumu risināšanā” (turpmāk – Likums) 3. panta 1. un 2. punktu pašvaldībai piederošas dzīvojamās telpas un sociālā dzīvokļa izīrēšana ir viens no palīdzības veidiem personām, kuras ir tiesīgas saņemt palīdzību dzīvojamo telpu jautājumu risināšanā.    2. Ādažu novada pašvaldības domes 2022. gada 23. februāra saistošie noteikumi Nr. 14/2022 “Par pašvaldības palīdzību dzīvokļa jautājumu risināšanā” (turpmāk – Saistošie noteikumi) neparedz pašvaldības palīdzību dzīvokļa jautājuma risināšanā, ja persona vai ģimene neatbilst likumā “Par palīdzību dzīvokļa jautājumu risināšanā” 14. panta vai 21.6 panta nosacījumiem noteiktajām kategorijām, kurām būtu tiesības īrēt pašvaldības dzīvokli.    3. Saistošo noteikumu 25. punkts paredz, ka personām, kuras līdz Saistošo noteikumu spēkā stāšanās dienai bija reģistrētas palīdzības saņemšanai saskaņā ar Ādažu novada domes 2013. gada 22. oktobra saistošajiem noteikumiem Nr. 33 "Par pašvaldības palīdzību dzīvokļa jautājumu risināšanā" un Carnikavas novada domes 2012. gada 19. septembra saistošajiem noteikumiem Nr. CND/SN/2012/19 "[Sociālo dzīvokļu izīrēšanas kārtība Carnikavas novadā](https://likumi.lv/ta/id/254927-socialo-dzivoklu-iziresanas-kartiba-carnikavas-novada)", piemēro pārejas periodu 3 (trīs) gadus no minēto noteikumu spēkā stāšanās dienas. Pārejas perioda laikā personas ir tiesīgas turpināt saņemt palīdzību un īrēt pašvaldībai piederošu dzīvokli vai sociālo dzīvokli.    4. Pašvaldībā ir vērsušās personas, kuras atbilstoši 1.3. punktā minētajam tiesiskajam regulējumam iepriekš bija tiesīgas īrēt pašvaldībai piederošos un sociālos dzīvokļus, ar lūgumu pagarināt īres līgumu termiņus. Minētās personas ir sociāli mazaizsargātas – maznodrošinātas, vai arī personas ar invaliditāti. Iepriekš viņām izīrētos dzīvokļus privātpersonas īrē jau ilgstoši, pagarinot īres līgumu termiņus vai slēdzot jaunus īres līgumus, pilda īres līgumu noteikumus.    5. Likuma 15. pants paredz, ka pašvaldības dome savos saistošajos noteikumos var noteikt arī citas personu kategorijas, kuras nav minētas šā likuma [13.](https://likumi.lv/ta/id/56812#p13)un [14. pantā](https://likumi.lv/ta/id/56812#p14) un kurām sniedzama palīdzība, izīrējot dzīvojamo telpu.    6. Likuma 21.6 panta otrās daļas izpratnē pašvaldības dome savos saistošajos noteikumos var noteikt arī citas personu kategorijas, kurām sniedzama palīdzība, izīrējot sociālo dzīvokli.    7. Saistošo noteikumu grozījumi izstrādāti, lai nodrošinātu iespēju pagarināt īres līgumu situācijās, kad persona jau īrē pašvaldībai piederošu dzīvokli vai sociālo dzīvokli, maznodrošinātās ģimenēs, kurās ir personas ar invaliditāti un ģimenēs, kurās ir bērns ar invaliditāti vai persona ar invaliditāti, kuras cēlonis ir slimība no bērnības.    8. Citas izmaiņas līdzšinējā regulējumā netiek veiktas. |
| 1. **Fiskālā ietekme un pašvaldības budžetu**     1. Saistošajiem noteikumiem nav tiešas fiskālās ietekmi uz pašvaldības budžetu.    2. Nav nepieciešama jaunu institūciju vai darba vietu izveide vai esošo institūciju kompetences paplašināšanu, lai nodrošinātu šo saistošo noteikumu izpildi. |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci**    1. Sociālā ietekme – labvēlīga. Turpmāk šie saistošie noteikumi paredz, ka pašvaldībai piederošo dzīvojamo telpu var īrēt arī ģimenes vai personas, kuru apgādībā ir bērns ar invaliditāti, kuru dzīvesvieta deklarēta vienā adresē, ja īres līgumi noslēgti līdz šo noteikumu spēkā stāšanās dienai, ģimenes vai personas, kuru apgādībā ir persona ar invaliditāti, kuras cēlonis ir slimība no bērnības, kuru dzīvesvieta deklarēta vienā adresē, ja īres līgumi noslēgti līdz šo noteikumu spēkā stāšanās dienai.    2. Papildus šie noteikumi paredz, ka sociālo dzīvokli var īrēt arī trūcīgas un maznodrošinātas ģimenes, kurās ir persona ar invaliditāti, kuru dzīvesvieta deklarēta vienā adresē, ja īres līgumi noslēgti līdz šo noteikumu spēkā stāšanās dienai.    3. Ietekme uz vidi – nav attiecināma.    4. Šiem noteikumiem ir labvēlīga ietekme uz iedzīvotāju veselību.    5. Šie noteikumi tiešā veidā neietekmē uzņēmējdarbības vidi pašvaldības teritorijā.    6. Ietekme uz konkurenci – nav ietekmes uz konkurenci. |
| 1. **Ietekme uz administratīvajām procedūrām un to izmaksām**     1. Šo noteikumu projekts neskar citas administratīvās procedūras un nemaina privātpersonām veicamās darbības līdzšinējo kārtību.    2. Paredzētās administratīvo procedūru izmaksas – nav attiecināms. |
| 1. **Ietekme uz pašvaldības funkcijām un cilvēkresursiem**   Šo noteikumu izpildei nav nepieciešams veidot pašvaldības jaunas institūcijas, darba vietas vai paplašināt esošo institūciju kompetenci. |
| 1. **Informācija par izpildes nodrošināšanu**    1. Pašvaldības cilvēkresursi, kas tiks iesaistīti šo noteikumu īstenošanā, ir Ādažu novada Valsts un pašvaldības vienotā klientu apkalpošanas centra un Centrālās pārvaldes Administratīvās nodaļas darbinieki (pieņemot iesniegumus), Ādažu novada sociālais dienests, pašvaldības aģentūra “Carnikavas komunālserviss” un Centrālās pārvaldes Juridiskās un iepirkumu nodaļas darbinieki. Minētās institūcijas jau darbojas pašvaldībā, papildus administratīvais resurss netiks piesaistīts.    2. Pašvaldības domes lēmumus var pārsūdzēt tiesā Administratīvā procesa likumā noteiktajā kārtībā.    3. Nav paredzēta jaunu institūciju izveide vai esošo likvidācija, reorganizācija. Izpildei nepieciešami resursi tiek paredzēti pašvaldības budžeta ietvaros. |
| 1. **Prasību un izmaksu samērīgums pret ieguvumiem, ko sniedz mērķa sasniegšana** 2. Šo noteikumu mērķis ir nodrošināt iespēju turpināt īres līgumus situācijās, kad persona jau īrē pašvaldībai piederošu dzīvokli vai sociālo dzīvokli, maznodrošinātās ģimenēs, kurās ir personas ar invaliditāti un ģimenēs, kurās ir bērns ar invaliditāti vai persona ar invaliditāti, kuras cēlonis ir slimība no bērnības. 3. Pašvaldības izraudzītie līdzekļi ir leģitīmi, un rīcība atbilst augstākstāvošiem normatīviem aktiem. |
| 1. **Izstrādes gaitā veiktās konsultācijas ar privātpersonām un institūcijām**    1. Šo noteikumu izstrādes procesā nav notikušas konsultācijas ar sabiedrības pārstāvjiem.    2. Atbilstoši Pašvaldību likuma 46. panta trešajā daļā noteiktajai kārtībai pēc šo noteikumu izskatīšanas domes Izglītības, kultūras, sporta un sociālajā komitejā 08.01.2025., to projekts tika publicēts pašvaldības oficiālajā tīmekļvietnē [www.adazunovads.lv](http://www.adazunovads.lv), kā arī informācija par projektu tika publicēta sociālās vietnes *Facebook* pašvaldības kontā, lai sasniegtu mērķgrupu, kā arī noskaidrotu pēc iespējas plašākas sabiedrības viedokli;    3. Publikācijā noteiktajā termiņā – no 09.01.2025. līdz 23.01.2025. netika saņemti iedzīvotāju priekšlikumi.    4. Cita veida saziņa un konsultācijas nav notikušas. |

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU